phoneee/thai-legal-corpus huggingface dataset:
ประกาศกระทรวงอุตสาหกรรมฉบับที่ 4836 (พ.ศ. 2559)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง กําหนดมาตรฐานผลิตภัณฑ์อุตสาหกรรมสารยึดฟันเทียม----------------------อื่นๆ - อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ 7) พ.ศ. 2558 รัฐมนตรีว่าการกระทรวงอุตสาหกรรมออกประกาศกําหนดมาตรฐานผลิตภัณฑ์อุตสาหกรรม สารยึดฟันเทียม มาตรฐานเลขที่ มอก. 2723 - 2559 ไว้ ดังมีรายละเอียดต่อท้ายประกาศนี้ ทั้งนี้ ให้มีผลตั้งแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 6 มิถุนายน พ.ศ. 2559 อรรชกา สีบุญเรืองรัฐมนตรีว่าการกระทรวงอุตสาหกรรม
ประกาศกระทรวงอุตสาหกรรมฉบับที่ 5862 (พ.ศ. 2563)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง ยกเลิกมาตรฐานผลิตภัณฑ์อุตสาหกรรมความเข้ากันได้ทางแม่เหล็กไฟฟ้า เล่ม 4 เทคนิคการทดสอบและการวัด ส่วนที่ 11การทดสอบภูมิคุ้มกันเมื่อแรงดันไฟฟ้าดิ่งลง ขาดหายไปเป็นระยะเวลาสั้น ๆ และแปรเปลี่ยนและกําหนดมาตรฐานผลิตภัณฑ์อุตสาหกรรมความเข้ากันได้ทางแม่เหล็กไฟฟ้า เล่ม 4 เทคนิคการทดสอบและการวัด ส่วนที่ 11การทดสอบภูมิคุ้มกันเมื่อแรงดันไฟฟ้าดิ่งลง ขาดหายไปเป็นระยะเวลาสั้น ๆและแรงดันไฟฟ้าแปรเปลี่ยน สําหรับบริภัณฑ์ที่มีกระแสไฟฟ้าขาเข้าสูงสุด 16 แอมแปร์ต่อเฟส----------------------------------อื่นๆ - โดยที่เป็นการสมควรปรับปรุงมาตรฐานผลิตภัณฑ์อุตสาหกรรม ความเข้ากันได้ทางแม่เหล็กไฟฟ้า เล่ม 4 เทคนิคการทดสอบและการวัด ส่วนที่ 11 การทดสอบภูมิคุ้มกันเมื่อแรงดันไฟฟ้าดิ่งลง ขาดหายไปเป็นระยะเวลาสั้น ๆ และแปรเปลี่ยน มาตรฐานเลขที่ มอก. 1460 - 2552 อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ 7) พ.ศ. 2558 รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่ 4077 (พ.ศ. 2552) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง ยกเลิกและกําหนดมาตรฐานผลิตภัณฑ์อุตสาหกรรม ความเข้ากันได้ทางแม่เหล็กไฟฟ้า เล่ม 4 เทคนิคการทดสอบและการวัด ส่วนที่ 11 การทดสอบภูมิคุ้มกันเมื่อแรงดันไฟฟ้าดิ่งลง ขาดหายไปเป็นระยะเวลาสั้น ๆ และแปรเปลี่ยน ลงวันที่ 1 กันยายน พ.ศ. 2552 และออกประกาศกําหนดมาตรฐานผลิตภัณฑ์อุตสาหกรรม ความเข้ากันได้ทางแม่เหล็กไฟฟ้า เล่ม 4 เทคนิคการทดสอบและการวัด ส่วนที่ 11 การทดสอบภูมิคุ้มกันเมื่อแรงดันไฟฟ้าดิ่งลง ขาดหายไปเป็นระยะเวลาสั้น ๆ และแรงดันไฟฟ้าแปรเปลี่ยน สําหรับบริภัณฑ์ที่มีกระแสไฟฟ้าขาเข้าสูงสุด 16 แอมแปร์ต่อเฟส มาตรฐานเลขที่ มอก. 61000 เล่ม 4(11) - 2563 ขึ้นใหม่ ดังมีรายละเอียดต่อท้ายประกาศนี้ ทั้งนี้ ให้มีผลเมื่อพ้นกําหนด 120 วัน นับตั้งแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 20 กรกฎาคม พ.ศ. 2563 สุริยะ จึงรุ่งเรืองกิจรัฐมนตรีว่าการกระทรวงอุตสาหกรรม
ประกาศอธิบดีกรมสรรพากรเกี่ยวกับภาษีมูลค่าเพิ่ม (ฉบับที่ 221)เรื่อง กําหนดหลักเกณฑ์ วิธีการ และเงื่อนไข การยื่นคําขอและการออกใบแทนใบทะเบียนภาษีมูลค่าเพิ่ม-------------------------------------------------- อาศัยอํานาจตามความในมาตรา 85/5 วรรคสอง แห่งประมวลรัษฎากร ซึ่งแก้ไขเพิ่มเติม โดยพระราชบัญญัติแก้ไขเพิ่มเติมประมวลรัษฎากร (ฉบับที่ 30) พ.ศ. 2534 อธิบดีกรมสรรพากร กําหนดหลักเกณฑ์ วิธีการ และเงื่อนไข การยื่นคําขอและการออกใบแทนใบทะเบียนภาษีมูลค่าเพิ่มไว้ ดังต่อไปนี้ข้อ ๑ ผู้ประกอบการจดทะเบียนที่ประสงค์จะยื่นคําขอรับใบแทนใบทะเบียนภาษีมูลค่าเพิ่ม ตามมาตรา 85/5 วรรคหนึ่ง แห่งประมวลรัษฎากร ต้องยื่นคําขอรับใบแทนใบทะเบียนภาษีมูลค่าเพิ่ม (แบบ ภ.พ. 04) ภายใน 15 วันนับแต่วันที่ผู้ประกอบการจดทะเบียนทราบถึงการสูญหาย ถูกทําลาย หรือชํารุดของใบทะเบียนภาษีมูลค่าเพิ่ม โดยวิธีการดังต่อไปนี้ (1) กรณีการยื่นคําขอรับใบแทนใบทะเบียนภาษีมูลค่าเพิ่ม (แบบ ภ.พ. 04) ในรูปกระดาษ ให้ยื่น ณ สํานักงานสรรพากรพื้นที่หรือกองบริหารภาษีธุรกิจขนาดใหญ่ซึ่งเป็นสถานที่ที่ได้จดทะเบียน ภาษีมูลค่าเพิ่ม (2) กรณีการยื่นคําขอรับใบแทนใบทะเบียนภาษีมูลค่าเพิ่ม (แบบ ภ.พ. 04) ด้วยวิธีการทํางอิเล็กทรอนิกส์ ให้ยื่นผ่านเว็บไซต์ (Web Site) ของกรมสรรพากร โดยใช้ รหัสผู้ใช้ (Username) และรหัสผ่าน (Password) ที่ได้รับอนุมัติจากการลงทะเบียนเพื่อเข้าใช้ระบบ การยื่นแบบแสดงรายการภาษีมูลค่าเพิ่มผ่านระบบเครือข่ายอินเทอร์เน็ตข้อ ๒ ผู้มีอํานาจออกใบแทนใบทะเบียนภาษีมูลค่าเพิ่ม ได้แก่ (1) สรรพากรพื้นที่หรือผู้ที่สรรพากรพื้นที่มอบหมาย สําหรับผู้ประกอบการจดทะเบียนที่มีสถานประกอบการตั้งอยู่ในเขตท้องที่รับผิดชอบของสํานักงานสรรพากรพื้นที่นั้น (2) ผู้อํานวยการกองบริหารภาษีธุรกิจขนาดใหญ่หรือผู้ที่ผู้อํานวยการกองบริหารภาษี ธุรกิจขนาดใหญ่มอบหมาย สําหรับผู้ประกอบการจดทะเบียนที่อยู่ในความรับผิดชอบของกองบริหารภาษี ธุรกิจขนาดใหญ่ข้อ ๓ ประกาศนี้ให้ใช้บังคับตั้งแต่วันที่ 1 มิถุนายน พ.ศ. 2561 เป็นต้นไปผู้มีอํานาจลงนาม - ประกาศ ณ วันที่ 25 พฤษภาคม พ.ศ. 2561 เอกนิติ นิติทัณฑ์ประภาศอธิบดีกรมสรรพากร
คำพิพากษาศาลฎีกาที่ 62562หลักกฎหมาย: คดีอยู่ในระหว่างการพิจารณาของศาลฎีกา จำเลยถึงแก่กรรมบุตรซึ่งเป็นทายาทโดยธรรมและบรรลุนิติภาวะแล้วร้องขอเข้าเป็นคู่ความแทนที่ผู้มรณะได้ ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 1306/2526นายคิรินทร์ กาญจนภูมิโจทก์นายมุ่ยชิด แซ่ลิ่วจำเลย ป.วิ.พ. ม. 42คดีอยู่ในระหว่างการพิจารณาของศาลฎีกา จำเลยถึงแก่กรรมบุตรซึ่งเป็นทายาทโดยธรรมและบรรลุนิติภาวะแล้วร้องขอเข้าเป็นคู่ความแทนที่ผู้มรณะได้(บุญส่ง คล้ายแก้ว-ปรีชา พานิชวงศ์-ปรานอม มหรรณพ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 1306/2526นายคิรินทร์ กาญจนภูมิโจทก์นายมุ่ยชิด แซ่ลิ่วจำเลย ป.วิ.พ. ม. 42คดีอยู่ในระหว่างการพิจารณาของศาลฎีกา จำเลยถึงแก่กรรมบุตรซึ่งเป็นทายาทโดยธรรมและบรรลุนิติภาวะแล้วร้องขอเข้าเป็นคู่ความแทนที่ผู้มรณะได้(บุญส่ง คล้ายแก้ว-ปรีชา พานิชวงศ์-ปรานอม มหรรณพ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงพาณิชย์ประกาศกระทรวงพาณิชย์ฉบับที่ ๔ (พ.ศ. ๒๕๔๓)เรื่องบัตรประจำตัวพนักงานเจ้าหน้าที่ตามพระราชบัญญัติเครื่องหมายการค้า พ.ศ.๒๕๓๔ ซึ่งแก้ไขเพิ่มเติมโดยพระราชบัญญัติเครื่องหมายการค้า(ฉบับที่ ๒) พ.ศ. ๒๕๔๓[๑] อาศัยอำนาจตามความในมาตรา ๕ และมาตรา ๑๐๖ ตรี แห่งพระราชบัญญัติเครื่องหมายการค้าพ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติเครื่องหมายการค้า (ฉบับที่ ๒) พ.ศ.๒๕๔๓ รัฐมนตรีว่าการกระทรวงพาณิชย์ออกประกาศไว้ ดังต่อไปนี้ข้อ ๑บัตรประจำตัวพนักงานเจ้าหน้าที่ให้เป็นไปตามแบบแนบท้ายประกาศนี้ข้อ ๒ รูปถ่ายติดบัตรประจำตัวให้เป็นรูปถ่ายแต่งเครื่องแบบข้าราชการหน้าตรงไม่สวมหมวกขนาด ๓x ๔ เซนติเมตรทั้งนี้ ตั้งแต่บัดนี้เป็นต้นไปประกาศ ณ วันที่ ๔ กรกฎาคม พ.ศ. ๒๕๔๓ศุภชัย พานิชภักดิ์รัฐมนตรีว่าการกระทรวงพาณิชย์[เอกสารแนบท้าย]๑. แบบบัตรประจำตัวพนักงานเจ้าหน้าที่ท้ายประกาศออกตามความในพระราชบัญญัติเครื่องหมายการค้า พ.ศ. ๒๕๓๔ซึ่งแก้ไขเพิ่มเติมโดยพระราชบัญญัติเครื่องหมายการค้า (ฉบับที่ ๒) พ.ศ. ๒๕๔๓(ดูข้อมูลจากภาพกฎหมาย)วิชชุตา/ผู้จัดทำ๙ กันยายน ๒๕๕๔[๑] ราชกิจจานุเบกษาเล่ม ๑๑๗/ตอนพิเศษ ๑๑๙ ง/หน้า ๑๒/๒๔ พฤศจิกายน ๒๕๔๓
พระราชบัญญัติจัดตั้งศาลจังหวัดที่อำเภอฝาง จังหวัดเชียงใหม่ พ.ศ. 2525พระราชบัญญัติ จัดตั้งศาลจังหวัดที่อำเภอฝาง จังหวัดเชียงใหม่ พ.ศ. ๒๕๒๕ภูมิพลอดุลยเดช ป.ร. ให้ไว้ ณ วันที่ ๑๙ สิงหาคม พ.ศ. ๒๕๒๕ เป็นปีที่ ๓๗ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรจัดตั้งศาลจังหวัดขึ้นที่อำเภอฝาง จังหวัดเชียงใหม่ จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติจัดตั้งศาลจังหวัดที่อำเภอฝาง จังหวัดเชียงใหม่ พ.ศ. ๒๕๒๕"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษา เป็นต้นไปมาตรา 3 มาตรา ๓ ให้จัดตั้งศาลจังหวัดขึ้นที่อำเภอฝาง จังหวัดเชียงใหม่ เรียกว่า "ศาลจังหวัดฝาง" และจะเปิดทำการได้เมื่อใด ให้ประกาศโดยพระราชกฤษฎีกามาตรา 4 มาตรา ๔ ให้ศาลจังหวัดฝางมีเขตตลอดท้องที่อำเภอฝางและอำเภอแม่อาย ในจังหวัดเชียงใหม่ ในระหว่างที่ยังมิได้มีพระราชกฤษฎีกากำหนดวันเปิดทำการตามมาตรา ๓ ให้ศาลจังหวัดเชียงใหม่มีเขตอำนาจตลอดถึงเขตของศาลจังหวัดฝางด้วย บรรดาคดีของเขตท้องที่อำเภอที่ระบุไว้ในวรรคหนึ่งมาตรา 4 ซึ่งค้างพิจารณาอยู่ในศาลจังหวัดเชียงใหม่ในวันเปิดทำการตามมาตรา ๓ ให้คงพิจารณาพิพากษาในศาลจังหวัดเชียงใหม่มาตรา 5 มาตรา ๕ ให้รัฐมนตรีว่าการกระทรวงยุติธรรมรักษาการตามพระราชบัญญัตินี้ผู้รับสนองพระบรมราชโองการ พลเอก ป. ติณสูลานนท์ นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้คือ โดยที่เป็นการสมควรจัดตั้งศาลจังหวัดขึ้นที่อำเภอฝาง จังหวัดเชียงใหม่ ให้มีเขตตลอดท้องที่อำเภอฝาง และอำเภอแม่อาย จังหวัดเชียงใหม่ เพื่อประโยชน์แก่ประชาชนในท้องที่อำเภอดังกล่าว และโดยที่มาตรา ๑๗๐ ของรัฐธรรมนูญแห่งราชอาณาจักรไทยบัญญัติว่าบรรดาศาลทั้งหลายจะตั้งขึ้นได้ก็แต่โดยพระราชบัญญัติ จึงจำเป็นต้องตราพระราชบัญญัตินี้
คำพิพากษาศาลฎีกาที่ 760/2474หลักกฎหมาย: ความผิดส่วนตัว อายุความ ร้องทุกข์ ภายใน 3 เดือน นับแต่วันรู้ตัวผู้กระทำผิด ถึงเรื่องเกิดมาเกินกว่า 3 เดือนก็ไม่ขาดอายุความโจทก์ฟ้องว่าในเดือนสิบ พ.ศ.๒๔๗๑ ข. ต. กับ ว.ซึ่งศาลตัดสินลงโทษไปแล้วสมคบกัยฉ้อโกงทรัพย์ของ ฮ.ไป ว.ถุกฟ้องเมื่อวันที่ ๑๕ พฤศจิกายน พ.ศ.๒๔๗๓ เมื่อวันที่ ๓ มกราคม พ.ศ.๒๔๗๓ ฮ.เจ้าทรัพย์ได้มอยคดีให้โจทก์ฟ้อง ข.ต. โดยพึ่งทราบว่า ข.ต.ได้สมคบกับ ว.กระทำผิดเรื่องเมื่อนี้ศาลพิจารณาพิพากษาลงโทษ ว.แล้ว ตัดสินว่าตามฟ้องของโจทก์ เมื่อนับแต่ว่าเจ้าทรัพย์รู้เรื่องแลรู้ตัวผู้กระทำผิดจนถึงวันมอบคดียังไม่พ้น ๓ เดือน คดียังไม่ขาดอายุความ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 760/2474อัยยการลพบุรีโจทก์นายขม นายตีจำเลย อาชญา ม. 304 - 306ความผิดส่วนตัว อายุความ ร้องทุกข์ ภายใน 3 เดือน นับแต่วันรู้ตัวผู้กระทำผิด ถึงเรื่องเกิดมาเกินกว่า 3 เดือนก็ไม่ขาดอายุความโจทก์ฟ้องว่าในเดือนสิบ พ.ศ.๒๔๗๑ ข. ต. กับ ว.ซึ่งศาลตัดสินลงโทษไปแล้วสมคบกัยฉ้อโกงทรัพย์ของ ฮ.ไป ว.ถุกฟ้องเมื่อวันที่ ๑๕ พฤศจิกายน พ.ศ.๒๔๗๓ เมื่อวันที่ ๓ มกราคม พ.ศ.๒๔๗๓ ฮ.เจ้าทรัพย์ได้มอยคดีให้โจทก์ฟ้อง ข.ต. โดยพึ่งทราบว่า ข.ต.ได้สมคบกับ ว.กระทำผิดเรื่องเมื่อนี้ศาลพิจารณาพิพากษาลงโทษ ว.แล้ว ตัดสินว่าตามฟ้องของโจทก์ เมื่อนับแต่ว่าเจ้าทรัพย์รู้เรื่องแลรู้ตัวผู้กระทำผิดจนถึงวันมอบคดียังไม่พ้น ๓ เดือน คดียังไม่ขาดอายุความ(พรหม-พิพาก-วิชัย)พระดุลยกิจ ฯ - พระยา+ - แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: โจทก์ฟ้องว่าในเดือนสิบ พ.ศ.๒๔๗๑ ข. ต. กับ ว.ซึ่งศาลตัดสินลงโทษไปแล้วสมคบกัยฉ้อโกงทรัพย์ของ ฮ.ไป ว.ถุกฟ้องเมื่อวันที่ ๑๕ พฤศจิกายน พ.ศ.๒๔๗๓ เมื่อวันที่ ๓ มกราคม พ.ศ.๒๔๗๓ ฮ.เจ้าทรัพย์ได้มอยคดีให้โจทก์ฟ้อง ข.ต. โดยพึ่งทราบว่า ข.ต.ได้สมคบกับ ว.กระทำผิดเรื่องเมื่อนี้ศาลพิจารณาพิพากษาลงโทษ ว.แล้ว ตัดสินว่าตามฟ้องของโจทก์ เมื่อนับแต่ว่าเจ้าทรัพย์รู้เรื่องแลรู้ตัวผู้กระทำผิดจนถึงวันมอบคดียังไม่พ้น ๓ เดือน คดียังไม่ขาดอายุความ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 760/2474อัยยการลพบุรีโจทก์นายขม นายตีจำเลย อาชญา ม. 304 - 306ความผิดส่วนตัว อายุความ ร้องทุกข์ ภายใน 3 เดือน นับแต่วันรู้ตัวผู้กระทำผิด ถึงเรื่องเกิดมาเกินกว่า 3 เดือนก็ไม่ขาดอายุความโจทก์ฟ้องว่าในเดือนสิบ พ.ศ.๒๔๗๑ ข. ต. กับ ว.ซึ่งศาลตัดสินลงโทษไปแล้วสมคบกัยฉ้อโกงทรัพย์ของ ฮ.ไป ว.ถุกฟ้องเมื่อวันที่ ๑๕ พฤศจิกายน พ.ศ.๒๔๗๓ เมื่อวันที่ ๓ มกราคม พ.ศ.๒๔๗๓ ฮ.เจ้าทรัพย์ได้มอยคดีให้โจทก์ฟ้อง ข.ต. โดยพึ่งทราบว่า ข.ต.ได้สมคบกับ ว.กระทำผิดเรื่องเมื่อนี้ศาลพิจารณาพิพากษาลงโทษ ว.แล้ว ตัดสินว่าตามฟ้องของโจทก์ เมื่อนับแต่ว่าเจ้าทรัพย์รู้เรื่องแลรู้ตัวผู้กระทำผิดจนถึงวันมอบคดียังไม่พ้น ๓ เดือน คดียังไม่ขาดอายุความ(พรหม-พิพาก-วิชัย)พระดุลยกิจ ฯ - พระยา+ - แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงอุตสาหกรรมฉบับที่ 5386 (พ.ศ. 2562)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง ยกเลิกมาตรฐานผลิตภัณฑ์อุตสาหกรรมเหล็กแผ่นเคลือบสังกะสีโดยกรรมวิธีจุ่มร้อนและเคลือบสี : แผ่นม้วนและแผ่นตัดและกําหนดมาตรฐานผลิตภัณฑ์อุตสาหกรรมเหล็กกล้าทรงแบนรีดเย็นเคลือบสังกะสีโดยกรรมวิธีจุ่มร้อนและเคลือบสี------------------------------------------อื่นๆ - โดยที่เป็นการสมควรปรับปรุงมาตรฐานผลิตภัณฑ์อุตสาหกรรม เหล็กแผ่นเคลือบสังกะสีโดยกรรมวิธีจุ่มร้อนและเคลือบสี : แผ่นม้วนและแผ่นตัด มาตรฐานเลขที่ มอก. 2131 - 2545 อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ 7) พ.ศ. 2558 รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่ 3162 (พ.ศ. 2546) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง กําหนดมาตรฐานผลิตภัณฑ์อุตสาหกรรม เหล็กแผ่นเคลือบสังกะสีโดยกรรมวิธีจุ่มร้อนและเคลือบสี : แผ่นม้วนและแผ่นตัด ลงวันที่ 30 มิถุนายน พ.ศ. 2546 และออกประกาศกําหนดมาตรฐานผลิตภัณฑ์อุตสาหกรรม เหล็กกล้าทรงแบนรีดเย็นเคลือบสังกะสีโดยกรรมวิธีจุ่มร้อนและเคลือบสี มาตรฐานเลขที่ มอก. 2131 - 2559 ขึ้นใหม่ ดังมีรายละเอียดต่อท้ายประกาศนี้ ทั้งนี้ ให้มีผลเมื่อพ้นกําหนด 270 วัน นับแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 8 พฤษภาคม พ.ศ. 2562 สมชาย หาญหิรัญรัฐมนตรีช่วยว่าการกระทรวงอุตสาหกรรม รักษาราชการแทนรัฐมนตรีว่าการกระทรวงอุตสาหกรรม
ประกาศธนาคารแห่งประเทศไทยประกาศธนาคารแห่งประเทศไทยเรื่องกำหนดหลักเกณฑ์และวิธีการให้กู้ยืมเงินเพื่อซื้อหลักทรัพย์และวิธีการรับมอบหมายให้ขายหลักทรัพย์สำหรับบริษัทหลักทรัพย์-------------------------- อาศัยอำนาจตามความในมาตรา๔๖แห่งพระราชบัญญัติการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ พ.ศ. ๒๕๒๒ ธนาคารแห่งประเทศไทยออกข้อกำหนดด้วยความเห็นชอบของรัฐมนตรีว่าการกระทรวงการคลังดังต่อไปนี้ ข้อ ๑ให้ยกเลิกประกาศธนาคารแห่งประเทศไทยเรื่อง กำหนดหลักเกณฑ์และวิธีการให้กู้ยืมเงินเพื่อซื้อหลักทรัพย์และวิธีการรับมอบหมายให้ขายหลักทรัพย์สำหรับบริษัทหลักทรัพย์ลงวันที่ ๒๗ มีนาคม ๒๕๒๒และลงวันที่ ๒ พฤษภาคม ๒๕๒๒ ข้อ ๒ในประกาศนี้ คำว่า "หลักทรัพย์" หมายความว่าหลักทรัพย์ที่เป็นหลักทรัพย์จดทะเบียนและหลักทรัพย์รับอนุญาตตามกฎหมายว่าด้วยตลาดหลักทรัพย์แห่งประเทศไทยเว้นแต่พันธบัตรรัฐบาลหรือหลักทรัพย์ที่รัฐบาลค้ำประกันต้นเงินและดอกเบี้ย ข้อ ๓ในการที่บริษัทหลักทรัพย์ให้บุคคลใดบุคคลหนึ่งกู้ยืมเงินเพื่อซื้อหลักทรัพย์บริษัทหลักทรัพย์ต้องกำหนดให้ผู้กู้นำหลักทรัพย์นั้นมาเป็นประกัน ข้อ ๔ในกรณีที่บริษัทหลักทรัพย์ทำสัญญากำหนดวงเงินในการให้บุคคลใดบุคคลหนึ่งกู้ยืมเงินเพื่อซื้อหลักทรัพย์บริษัทหลักทรัพย์ต้องให้ผู้กู้ชำระเงินหรือนำตั๋วสัญญาใช้เงินของบริษัทเงินทุนมาวางเป็นประกันในวันที่ทำสัญญากำหนดวงเงินนั้น จำนวนเงินที่ชำระหรือจำนวนเงินตามตั๋วสัญญาใช้เงินที่วางประกันดังกล่าวต้องไม่ต่ำกว่าร้อยละยี่สิบห้าของวงเงินที่กำหนดในสัญญา ข้อ ๕ในกรณีที่บริษัทหลักทรัพย์ให้บุคคลใดบุคคลหนึ่งกู้ยืมเงินเพื่อซื้อหลักทรัพย์โดยมิได้มีการทำสัญญากำหนดวงเงินให้กู้ยืมไว้ก่อนตามข้อ๔บริษัทหลักทรัพย์ต้องให้ผู้กู้ชำระเงิน หรือนำตั๋วสัญญาใช้เงินของบริษัทเงินทุนมาวางเป็นประกันไม่ช้ากว่าวันที่ซื้อหลักทรัพย์นั้น จำนวนเงินที่ชำระหรือจำนวนเงินตามตั๋วสัญญาใช้เงินที่วางประกันดังกล่าวต้องไม่ต่ำกว่าร้อยละยี่สิบห้าของราคาหลักทรัพย์ที่ซื้อ การตีราคาหลักทรัพย์เพื่อปฏิบัติการตามวรรคสองให้ถือราคาที่ได้ซื้อหลักทรัพย์นั้นเป็นเกณฑ์ ข้อ ๖ในการกระทำการเป็นนายหน้าซื้อขายหลักทรัพย์ เมื่อมีบุคคลใดมอบหมายให้ขายหลักทรัพย์โดยที่บริษัทหลักทรัพย์ยังไม่มีหลักทรัพย์นั้นอยู่ในครอบครองบริษัทหลักทรัพย์ต้องให้บุคคลนั้นนำหลักทรัพย์หรือใบตอบรับการโอนหลักทรัพย์ที่นายทะเบียนเป็นผู้ออกหรือตราสารแสดงสิทธิในหลักทรัพย์มามอบไว้ให้แก่บริษัทหลักทรัพย์และให้บริษัทหลักทรัพย์บันทึกบัญชีการขายหลักทรัพย์นั้นให้ครบถ้วนและตรงต่อความเป็นจริงไม่ช้ากว่าวันทำการถัดไปจากวันที่ได้ขายหลักทรัพย์นั้น ข้อ ๗ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ประกาศณ วันที่ ๑๗ มิถุนายน ๒๕๒๙ กำจร สถิรกุล ผู้ว่าการธนาคารแห่งประเทศไทย[รก.๒๕๒๙/๑๐๓/๑๘พ/๑๙ มิถุนายน ๒๕๒๙] ธิดาวรรณ/ แก้ไข ๓ ตุลาคม ๒๕๔๕ A+B(C)
กฎสำนักนายกรัฐมนตรีฉบับที่ ๔๕(พ.ศ. ๒๔๙๕)ออกตามความในพระราชบัญญัติเครื่องแบบข้าราชการฝ่ายพลเรือนพุทธศักราช๒๔๗๘[๑] อาศัยอำนาจตามความในมาตรา ๗แห่งพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘นายกรัฐมนตรีออกกฎไว้ ดังต่อไปนี้ให้ยกเลิกข้อความใน (๖) ของข้อ ๒ ในส่วนที่ ๑แห่งกฎสำนักนายกรัฐมนตรี ออกตามความในพระราชบัญญัติเครื่องแบบข้าราชการฝ่ายพลเรือนพุทธศักราช ๒๔๗๘ (ฉบับที่ ๒๓) ซึ่งได้แก้ไขเพิ่มเติมโดยกฎสำนักนายกรัฐมนตรี ออกตามความในพระราชบัญญัติเครื่องแบบข้าราชการฝ่ายพลเรือนพุทธศักราช ๒๔๗๘ (ฉบับที่ ๓๑) และให้ใช้ความต่อไปนี้แทน(๖) เครื่องหมายสังกัดทำด้วยโลหะโปร่งชุบหรือกะไหล่ทองไม่มีขอบ ขนาดสูง ๒ เซนติเมตร กลัดที่คอเสื้อตอนหน้าทั้งสองข้าง เป็นรูปเครื่องหมายสังกัดดังต่อไปนี้สำนักนายกรัฐมนตรี รูปตราคชสีห์ราชสีห์ รักษารัฐธรรมนูญกระทรวงการคลัง รูปตราปักษาวายุภักษ์กระทรวงการต่างประเทศ รูปตราบัวแก้วกระทรวงการสหกรณ์ รูปตราพระมหาเทพปางประทานพร พักตร์เดียวสี่หัตถ์ประทับเหนือหลังโค อุสุภราช ลอยอยู่เหนือเมฆกระทรวงเกษตร รูปตราพระพิรุณทรงนาคกระทรวงคมนาคม รูปตราพระรามทรงรถกระทรวงมหาดไทย รูปตราราชสีห์กระทรวงยุติธรรม รูปตราพระดุลพาหะกระทรวงวัฒนธรรม รูปตราพระพรหมสี่พักตร์ สี่หัตถ์ ประทับอยู่บนดอกบัวบานชูอยู่เหนือน้ำกระทรวงศึกษาธิการ รูปตราเสมาธรรมจักรกระทรวงเศรษฐการ รูปตราพระวิสสุกรรมกระทรวงสาธารณสุข รูปตราคบเพลิงมีปีก และมีงูพันคบ เพลิงกระทรวงอุตสาหกรรม รูปตรานารายณ์เกษียรสมุทรสภาวัฒนธรรมแห่งชาติ รูปตราบุษบกประดิษฐานดวงประทีป มีรัศมีลอยอยู่เหนือเมฆทั้งสองข้าง บุษบกมีพุ่มทรงข้าวบิณฑ์สภาเศรษฐกิจแห่งชาติ รูปตราเครื่องสวมศีรษะสำนักงานเลขาธิการสภาผู้แทนราษฎร รูปตรารัฐธรรมนูญประดิษฐานบน พาน๒ ชั้นสำนักพระราชวังและสำนักราชเลขาธิการ รูปตรามหามงกุฎและอุณาโลมให้ไว้ ณ วันที่ ๓๐ ตุลาคม พ.ศ. ๒๔๙๕จอมพล ป. พิบูลสงครามนายกรัฐมนตรีโชติกานต์/ปรับปรุง๑๒ กุมภาพันธ์ ๒๕๖๓อรญา/ตรวจ๔ พฤษภาคม ๒๕๖๓[๑] ราชกิจจานุเบกษา เล่ม ๖๙/ตอนที่ ๖๗/หน้า ๑๓๓๑/๑๑ พฤศจิกายน๒๔๙๕
ประกาศอธิบดีกรมสรรพากรเกี่ยวกับภาษีมูลค่าเพิ่ม (ฉบับที่ 153)เรื่อง กําหนดหลักเกณฑ์ วิธีการ และเงื่อนไขการเฉลี่ยภาษีซื้อตามมาตรา 82/6 แห่งประมวลรัษฎากร--------------------------------------------------- อาศัยอํานาจตามความในมาตรา 82/6 แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 30) พ.ศ. 2534 อธิบดีกรมสรรพากรกําหนดหลักเกณฑ์ วิธีการ และเงื่อนไขการเฉลี่ยภาษีซื้อที่จะนํามาหักออกจากภาษีขายในการคํานวณภาษีมูลค่าเพิ่มตามมาตรา 82/3 แห่งประมวลรัษฎากร ไว้ดังต่อไปนี้ข้อ ๑ ให้ยกเลิกความในวรรคสองของข้อ 4 ของประกาศอธิบดีกรมสรรพากรเกี่ยวกับภาษีมูลค่าเพิ่ม (ฉบับที่ 29) เรื่อง กําหนดหลักเกณฑ์ วิธีการ และเงื่อนไขการเฉลี่ยภาษีซื้อตามมาตรา 82/6 แห่งประมวลรัษฎากร ลงวันที่ 9 มีนาคม พ.ศ. 2535 ซึ่งแก้ไขเพิ่มเติมโดยประกาศอธิบดีกรมสรรพากรเกี่ยวกับภาษีมูลค่าเพิ่ม (ฉบับที่ 67) เรื่อง กําหนดหลักเกณฑ์ วิธีการ และเงื่อนไขการเฉลี่ยภาษีซื้อตามมาตรา 82/6 แห่งประมวลรัษฎากร ลงวันที่ 28 พฤศจิกายน พ.ศ. 2538 และให้ใช้ความต่อไปนี้แทน "รายได้ตามวรรคหนึ่งไม่รวมถึง (ก) รายได้ที่เกิดขึ้นจากกรณีผู้ประกอบการจดทะเบียนนําเงินไปหาประโยชน์โดยการฝากธนาคาร ซื้อพันธบัตรหรือหลักทรัพย์ หรือซื้อตั๋วเงินของสถาบันการเงินอื่น แต่ทั้งนี้ไม่ใช้บังคับสําหรับการประกอบกิจการตามมาตรา 91/2(1)(2) และ (3) แห่งประมวลรัษฎากร (ข) รายได้ดอกเบี้ยที่เกิดขึ้นจากกรณีผู้ประกอบการจดทะเบียนมีการกู้ยืมเงินกันเองในระหว่างบริษัทในเครือเดียวกัน คําว่า "บริษัทในเครือเดียวกัน" หมายความว่า บริษัทหรือห้างหุ้นส่วนนิติบุคคลตั้งแต่สองนิติบุคคลขึ้นไปซึ่งมีความสัมพันธ์กันโดยบริษัทหรือห้างหุ้นส่วนนิติบุคคลใดถือหุ้นหรือเป็นหุ้นส่วนอยู่ในบริษัทหรือห้างหุ้นส่วนนิติบุคคลอีกแห่งหนึ่งไม่น้อยกว่าร้อยละ 25 ของหุ้นทั้งหมดที่มีสิทธิออกเสียงในบริษัทหรือห้างหุ้นส่วนนิติบุคคลนั้น เป็นเวลาไม่น้อยกว่าหกเดือนก่อนวันที่มีการกู้ยืม (ค) รายได้ดอกเบี้ยที่เกิดขึ้นจากกรณีผู้ประกอบการจดทะเบียนซึ่งเป็นบริษัทหรือห้างหุ้นส่วนนิติบุคคลมีระเบียบเกี่ยวกับเงินกองทุนสะสมพนักงานหรือทุนอื่นใดเพื่อพนักงาน และบริษัทหรือห้างหุ้นส่วนนิติบุคคลได้นําเงินกองทุนนี้ออกให้พนักงานที่เป็นสมาชิกกู้ยืมเป็นสวัสดิการ (ง) รายได้ที่เกิดขึ้นจากกรณีผู้ประกอบการจดทะเบียนมีการประกอบกิจการประเภทที่ไม่อยู่ในบังคับต้องเสียภาษีมูลค่าเพิ่มตามมาตรา 77/2 แห่งประมวลรัษฎากร"ข้อ ๒ ประกาศนี้ให้ใช้บังคับ (1) ในกรณีที่ผู้ประกอบการเป็นบุคคลธรรมดาหรือคณะบุคคลที่มิใช่นิติบุคคล ให้เริ่มใช้บังคับสําหรับรายได้ตั้งแต่วันที่ 1 มกราคม พ.ศ.2546 เป็นต้นไป (2) ในกรณีที่ผู้ประกอบการเป็นนิติบุคคลให้เริ่มใช้บังคับสําหรับรายได้ตั้งแต่รอบระยะเวลาบัญชีที่เริ่มในหรือหลังวันที่ 1 มกราคม พ.ศ.2546 เป็นต้นไปผู้มีอํานาจลงนาม - ประกาศ ณ วันที่ 28 พฤษภาคม พ.ศ. 2546 ศุภรัตน์ ควัฒน์กุล(นายศุภรัตน์ ควัฒน์กุล)อธิบดีกรมสรรพากร
คําสั่งกรมสรรพากรที่ ท.ป. 334/2564เรื่อง มอบอํานาจให้สรรพากรภาคสั่งและปฏิบัติราชการแทนอธิบดีกรมสรรพากร-----------------------------------------เพื่อให้การปฏิบัติราชการเกี่ยวกับภาษีเงินได้สําหรับบริษัทหรือห้างหุ้นส่วนนิติบุคคลตามประมวลรัษฎากร ซึ่งได้ขออนุมัติเปลี่ยนแปลงวิธีการคํานวณค่าหรือราคาของเงินตรา ทรัพย์สิน หรือหนี้สินซึ่งมีค่าหรือราคาเป็นเงินตราต่างประเทศที่เหลืออยู่ในวันสุดท้ายของรอบระยะเวลาบัญชี ให้เป็นเงินตราไทย เป็นไปโดยสะดวกและรวดเร็ว อาศัยอํานาจตามความในมาตรา 38 แห่งพระราชบัญญัติระเบียบบริหารราชการแผ่นดิน พ.ศ. 2534 ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 7) พ.ศ. 2550 ประกอบกับพระราชกฤษฎีกาว่าด้วยการมอบอํานาจ พ.ศ. 2550 และมาตรา 2 แห่งประมวลรัษฎากร อธิบดีกรมสรรพากรจึงมีคําสั่ง ดังต่อไปนี้ข้อ ๑ ให้เพิ่มความต่อไปนี้เป็น (15) ของข้อ 2 ของคําสั่งกรมสรรพากรที่ ท.ป.130/2546 เรื่อง มอบอํานาจให้สรรพากรภาคสั่งและปฏิบัติราชการแทนอธิบดีกรมสรรพากร ลงวันที่ 10 กันยายน พ.ศ. 2546"(15) การอนุมัติให้เปลี่ยนแปลงวิธีการคํานวณค่าหรือราคาของเงินตรา ทรัพย์สิน หรือหนี้สินซึ่งมีค่าหรือราคาเป็นเงินตราต่างประเทศที่เหลืออยู่ในวันสุดท้ายของรอบระยะเวลาบัญชี ให้เป็นเงินตราไทย ตามมาตรา 65 ทวิ (5) (ก) แห่งประมวลรัษฎากร"ข้อ ๒ คําสั่งนี้ให้ใช้บังคับตั้งแต่วันที่ 1 มิถุนายน พ.ศ. 2564 เป็นต้นไปผู้มีอํานาจลงนาม - สั่ง ณ วันที่ 16 มิถุนายน พ.ศ. 2564 เอกนิติ นิติทัณฑ์ประภาศ(นายเอกนิติ นิติทัณฑ์ประภาศ)อธิบดีกรมสรรพากร
คำพิพากษาศาลฎีกาที่ 506/2466หลักกฎหมาย: ปลอมตั๋วพิมพ์ด. ปลอมชื่อเปน ส.ในตั๋วพิมพ์รูปพรรณกระบือ แล้วโอนขายให้ น. ตัดสินว่า ด.มีผิดตามมาตรา ๒๒๔ ตามตัวอย่างฎีกาที่ ๗๑๙/๒๔๖๕ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 506/2466อัยการมหาสารคามโจทก์นายดี ทักษิณล. ป.อ. ม. 224ปลอมตั๋วพิมพ์ด. ปลอมชื่อเปน ส.ในตั๋วพิมพ์รูปพรรณกระบือ แล้วโอนขายให้ น. ตัดสินว่า ด.มีผิดตามมาตรา ๒๒๔ ตามตัวอย่างฎีกาที่ ๗๑๙/๒๔๖๕(มโน-พิพาก-ศรี)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ด. ปลอมชื่อเปน ส.ในตั๋วพิมพ์รูปพรรณกระบือ แล้วโอนขายให้ น. ตัดสินว่า ด.มีผิดตามมาตรา ๒๒๔ ตามตัวอย่างฎีกาที่ ๗๑๙/๒๔๖๕ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 506/2466อัยการมหาสารคามโจทก์นายดี ทักษิณล. ป.อ. ม. 224ปลอมตั๋วพิมพ์ด. ปลอมชื่อเปน ส.ในตั๋วพิมพ์รูปพรรณกระบือ แล้วโอนขายให้ น. ตัดสินว่า ด.มีผิดตามมาตรา ๒๒๔ ตามตัวอย่างฎีกาที่ ๗๑๙/๒๔๖๕(มโน-พิพาก-ศรี)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 205/2494หลักกฎหมาย: บุตรนอกกฎหมายที่บิดารับรองแล้ว ไม่จำจะต้องเป็นการรับรองในทางจดทะเบียนรับรองบุตร การรับรองโดยกิริยาความประพฤติเป็นที่เปิดเผย ก็ย่อมเพียงพอให้บุตรนอกกฎหมายนั้นมีสิทธิรับมรดกเหมือนกับบุตรที่ชอบด้วยกฎหมายได้ (อ้างฎีกาที่ 446/2493) ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 205/2494ด.ญ.สนม หอมศิริ โดยนางหนอม หอมศิริ มารดาผู้แทนโดยชอบธรรมโจทก์นายสุก หอมศิริ ที่ 1 นางวอน อินกมล ที่ 2จำเลย ป.พ.พ. ม. 1627บุตรนอกกฎหมายที่บิดารับรองแล้ว ไม่จำจะต้องเป็นการรับรองในทางจดทะเบียนรับรองบุตร การรับรองโดยกิริยาความประพฤติเป็นที่เปิดเผย ก็ย่อมเพียงพอให้บุตรนอกกฎหมายนั้นมีสิทธิรับมรดกเหมือนกับบุตรที่ชอบด้วยกฎหมายได้ (อ้างฎีกาที่ 446/2493)(ประมูล สุวรรณศร-นาถปรีชา-มนูกิจวิมลอรรถ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 205/2494ด.ญ.สนม หอมศิริ โดยนางหนอม หอมศิริ มารดาผู้แทนโดยชอบธรรมโจทก์นายสุก หอมศิริ ที่ 1 นางวอน อินกมล ที่ 2จำเลย ป.พ.พ. ม. 1627บุตรนอกกฎหมายที่บิดารับรองแล้ว ไม่จำจะต้องเป็นการรับรองในทางจดทะเบียนรับรองบุตร การรับรองโดยกิริยาความประพฤติเป็นที่เปิดเผย ก็ย่อมเพียงพอให้บุตรนอกกฎหมายนั้นมีสิทธิรับมรดกเหมือนกับบุตรที่ชอบด้วยกฎหมายได้ (อ้างฎีกาที่ 446/2493)(ประมูล สุวรรณศร-นาถปรีชา-มนูกิจวิมลอรรถ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำสั่งกรุงเทพมหานครที่ ๔๖๔๙/๒๕๖๑เรื่อง มอบอำนาจการพิจารณาอนุมัติให้ข้าราชการหรือลูกจ้างอยู่ปฏิบัติงานนอกเวลาทำการปกติและสั่งจ่ายค่าอาหารทำการนอกเวลา[๑] โดยที่เป็นการสมควรมอบอำนาจของผู้ว่าราชการกรุงเทพมหานครตามข้อบัญญัติกรุงเทพมหานครเรื่อง การจ่ายเงินค่าอาหารทำการนอกเวลา พ.ศ. ๒๕๒๙ เพื่อให้การพิจารณาอนุมัติให้ข้าราชการหรือลูกจ้างอยู่ปฏิบัติงานนอกเวลาทำการปกติและสั่งจ่ายค่าอาหารทำการนอกเวลาเป็นไปด้วยความเรียบร้อยคล่องตัว มีประสิทธิภาพ และเกิดผลสัมฤทธิ์ในการปฏิบัติงานอาศัยอำนาจตามความในมาตรา๘๑ แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ จึงมอบอำนาจการพิจารณาอนุมัติให้ข้าราชการหรือลูกจ้างอยู่ปฏิบัติงานนอกเวลาทำการปกติและสั่งจ่ายค่าอาหารทำการนอกเวลาที่มีระยะเวลาจัดทำตั้งแต่๔ เดือนขึ้นไปแต่ไม่เกินปีงบประมาณให้ข้าราชการกรุงเทพมหานครปฏิบัติราชการแทนดังนี้๑.ปลัดกรุงเทพมหานครหรือรองปลัดกรุงเทพมหานครที่ปลัดกรุงเทพมหานครมอบหมายให้สั่งราชการสำหรับสำนักงานเลขานุการผู้ว่าราชการกรุงเทพมหานคร สำนักงานเลขานุการสภากรุงเทพมหานครและส่วนราชการในสังกัดสำนักปลัดกรุงเทพมหานคร๒.หัวหน้าสำนักงานคณะกรรมการข้าราชการกรุงเทพมหานคร ผู้อำนวยการสำนัก ผู้อำนวยการเขตสำหรับสำนักงานคณะกรรมการข้าราชการกรุงเทพมหานครสำนัก และสำนักงานเขต๓.ผู้อำนวยการสำนักการคลังสำหรับหน่วยงานการพาณิชย์ของกรุงเทพมหานครคำสั่งอื่นใดที่ขัดหรือแย้งกับคำสั่งนี้ให้ใช้คำสั่งนี้แทนทั้งนี้ตั้งแต่บัดนี้เป็นต้นไปสั่ง ณวันที่ ๑๓ ธันวาคม พ.ศ. ๒๕๖๑พลตำรวจเอกอัศวิน ขวัญเมืองผู้ว่าราชการกรุงเทพมหานครพัชรภรณ์/ธนบดี/จัดทำ๒๙เมษายน ๒๕๖๒[๑]ราชกิจจานุเบกษา เล่ม ๑๓๖/ตอนพิเศษ ๒๗ ง/หน้า ๒๐/๓๐ มกราคม ๒๕๖๒